पाएं अपने शहर की ताज़ा ख़बरें और फ्री ई-पेपरडाउनलोड करें
15 दिन पहले काम छूटने के बाद और काम न मिलने पर झपटमारी की वारदातें करने वाले दो दोस्तों को पुलिस ने काबू किया है। पुलिस ने आरोपी से एक मोबाइल, दातर व मोटरसाइकिल बरामद की है। थाना डिवीजन नंबर तीन की पुलिस ने पुराना बाजार के लविश चौपड़ा उर्फ लव और जतिन भाटिया उर्फ जतिन के खिलाफ केस दर्ज किया है। पुलिस ने आरोपी को अदालत में पेश करके एक दिन के पुलिस रिमांड पर लिया है।
एसएचओ मधु बाला ने बताया कि मामले का शिकायतकर्ता पुरानी माधोपुरी का रहने वाला रोबानी हुसैन 30 अप्रैल से काम से जा रहा था। इसी दौरान दोनों बदमाश मोटरसाइकिल पर सवार होकर आए और दातर दिखाकर रोबानी से मोबाइल छीन ले गए थे। पुलिस ने रोबानी की शिकायत लेकर मामले की जांच की। जांच में पता चला कि उक्त आरोपियों द्वारा वारदात को अंजाम दिया गया है। इसके चलते उन्हें गिरफ्तार कर लिया गया।
सीसीटीवी फुटेज के जरिए पकड़े गए आरोपी
जांच अफसर अनुसार दोनों आरोपी दोस्त हैं। जतिन शीशे की दुकान व लविश मनियारी की दुकान पर काम करता था। करीब 15 दिन पहले दोनों का काम छूट गया। जिसके बाद नया काम न मिलने पर उन्होंने वारदात करने की सोची। लेकिन पहली वारदात में ही आरोपी पकड़े गए। दोनों आरोपी नशा करने के आदी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn